Deividas Dovydaitis

**Deividas Dovydaitis** (g. 2003 m. sausio 26 d. Šiauliai) – Lietuvos futbolininkas.

## Karjera
Nuo 2016 m. vasaros atstovavo Šiaulių sporto gimnazijos ir futbolo akademijos ekipoms.

### FA Šiauliai
#### 2019 m. sezonas
2019 m. gegužės 15 d. debiutavo „Šiaulių“ pagrindinėje komandoje Pirmos lygos rungtynėse prieš Mažeikių „Atmosferą“.

2019 m. sezone sužaidė penkerias rungtynes Pirmoje lygoje.

#### 2020 m. sezonas
2020 m. FA Šiauliai žaidė Pirmoje lygoje. 2020 m. sezone sužaidė 12 rungtynių ir pelnė vieną įvartį. 

2020 m. birželio 13 d. šiauliečiai rezultatu 6-0 sutriuškino BFA futbolininkus, o vieną įvartį pelnė Dovydaitis.

#### 2021 m. sezonas
2021 m. FA Šiauliai žaidė Pirmoje lygoje. 2021 m. sezone sužaidė 27 rungtynes, pelnė penkis įvarčius.

2021 m. gegužės 22 d. LFF taurės turnyro rungtynėse prieš Vilniaus „Panerį“ pasižymėjo pelnydamas įvartį, o šiauliečiai palaužė varžovus rezultatu 2:1.

2021 m. birželio 23 d. LFF taurės turnyro rungtynėse prieš Joniškio „Sanedo“ pasižymėjo pelnydamas įvartį, o šiauliečiai palaužė varžovus rezultatu 3:1.

#### 2022 m. sezonas
2022 m. kovo 13 d. debiutavo A lygoje atstovaudamas „Šiaulių“ ekipai rungtynėse prieš „Žalgirio“ klubą, kurios baigėsi nulinėmis lygiosiomis. Aikštėje pasirodė pirmojo kėlinio pabaigoje, kai pakeitė traumą gavusį Justą Petravičių.

2022 m. kovo 16 d. rungtynėse prieš „Jonavos“ klubą žaidė startinėje sudėtyje.

#### 2023 m. sezonas
2023 m. sausio 11 d. tapo žinoma, kad šiaulietis nuomos pagrindais rungtyniaus „Bangos“ klube.

2023 m. kovo 5 d. A lygos rungtynėse prieš „Panevėžio“ klubą oficialiai debiutavo Gargždų „Bangoje“. Panevėžiečiai sutriuškino varžovus rezultatu 4:0.

2023 m. liepos 4 d. tapo žinoma, kad žaidėjas grįžo į Šiaulius.

#### 2024 m. sezonas
2024 m. balandžio 20 d. pelnė vienintelį rungtynių įvartį rungtynėse prieš Alytaus „Dainavą“. Futbolininkas rungtynes pradėjo ant atsarginių suolelio, o į aikštelę buvo mestas 65 minutę po keitimo vietoje Gabrieliaus Micevičiaus. Pačioje rungtynių pabaigoje (90+2 min.) Deividas Dovydaitis pelnė įvartį, o vėliau (90+5 min.) užsidirbo ir geltoną kortelę. Šiauliečiai minimalia persvara 1-0 nugalėjo varžovus.

## Statistika
; A lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Rinktinės
Žaidė įvairaus amžiaus jaunimo rinktinėse.

; U-17 rinktinė
: 2018 m. pakviestas į U-17 rinktinę. Žaidė Baltijos taurės turnyro rungtynėse prieš latvius ir suomius.
: 2018 m. rudenį Europos U-17 atrankos cikle kovojo prieš serbus, vengrus ir rumunus.
: 2019 m. rudenį kovojo prieš danus ir švedus.

; U-19 rinktinė
: 2021 m. rudenį atstovavo U-19 rinktinei UEFA U-19 atrankos turnyre. Kovojo prieš italus, slovėnus ir islandus.

; U-21 rinktinė
: 2021 m. debiutavo U-21 rinktinėje. 2021 m. lapkričio 12 d. lietuviai išvykoje 0:4 pralaimėjo Šiaurės Airijai. 
: 2021 m. lapkričio 16 d. lietuviai namuose 0:2 pralaimėjo Slovakijai.
: 2022 m. kovo 25 d. rungtyniavo prieš Ispanijos rinktinę.
: 2022 m. kovo 29 d. rungtynėse prieš Maltos U-21 rinktinę pasižymėjo pelnydamas įvartį.

## Išnašos

## Nuorodos
* toplyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive